**DVR Cov Lus Qhia Txog Cov Cai/Kev Thov Kom Rov Muav Txiav Txim Dua**

**Yog kuv tsis pom zoo nrog DVR cov neeg ua hauj lwm ib qho kev txiav txim siab yuav muaj dab tsi tshwm sim?**

Yog tias koj tsis pom zoo nrog ib qho kev txiav txim siab uas DVR tau ua, los sis yog DVR tsis kam muab qhov kev pab uas koj tau thov, koj muaj cai thov kom rov qab muab qhov kev txiav txim ntawv los txiav txim dua.

**Kuv yuav tsum tau thov kom rov qab muab txiav txim dua thaum twg?**

Koj yuav tsum thov kom rov qab muab txiav txim dua tsis pub dhau 180 hnub txij thaum DVR thawj zaug txiav txim los sis tsis kam muab kev pab uas koj tsis pom zoo nrog.

**Kuv muaj cov hau kev xaiv twg txhawm rau thov kom rov qab muab txiav txim dua thiab kuv yuav thov lawv tau li cas?**

1. Koj tuaj yeem thov kom muaj kev tshab xyuas tsis raws kev raws cai ntawm qhov txiav txim siab los ntawm DVR tus thawj saib xyuas.

Kev tshab xyuas tsis raws kev raws cai yog kev sib tham nrog DVR tus thawj saib xyuas/tus thawj tswj hwm txog koj qhov tsis pom zoo rau ib qho kev txiav txim uas ib tug neeg ua hauj lwm ntawm DVR tau ua. Ib daim ntawv suav sau lub ntsiab lus qhia txog kev tshab xyuas tsis raws kev raws cai ntawv yuav raug muab xa tuaj rau koj tsis pub dhau kaum (10) hnub ua hauj lwm tom qab ua tiav kev tshab xyuas. Yog koj xav thov kom muaj kev tshab xyuas tsis raws kev raws cai, ces thov hu rau tus thawj saib xyuas uas tau teev tseg hauv qab no. Thov nco ntsoov xyuas kom paub tseeb tias koj tab tom thov rau kev tshab xyuas tsis raws kev raws cai thiab vim li cas koj thiaj li thov kom tshab xyuas.

1. Koj tuaj yeem thov kom muaj kev sib kho kom haum nrog ib tus neeg thib peb ua tus nruav nrab: ib Tug Kws Txiav Txim Kev Cai Li Choj Fab Kev Tswj Hwm (Administrative Law Judge, ALJ) los ntawm Wisconsin Feem Ua Hauj Lwm Saib Xyuas Cov Kev Txiav Txim Plaub Ntug thiab Cov Kev Thov Kom Rov Muab Hais Dua.

Kev sib kho kom haum yog ib tug txheej txheem khaws cia tsis pub leej twg paub uas tus ALJ yuav pab koj los sim tiv tauj txhaw rau kev kho kom haum rau ob tog thiab kev pom zoo nrog DVR. Ob tog yuav tsum pom zoo txhawm rau los sib kho kom haum. Yog koj xav thov kev sib kho kom haum, thov tiv tauj rau Tus Neeg Lis Hauj Lwm Txog Kev Hais Plaub Kom Ncaj Nruab Nrab uas tau teev tseg hauv qab no. Thov xyuas kom paub tseeb tias koj tab tom thov kev sib kho kom haum thiab cov kev txiav txim ntawm DVR uas koj xav sib kho kom haum.

1. Koj tuaj yeem thov kev hais plaub kom ncaj nruab nrab tau nrog ib Tug Neeg Lis Hauj Lwm Txog Kev Hais Plaub Kom Ncaj Nruab Nrab: ib Tug Kws Txiav Txim Kev Cai Li Choj Fab Kev Tswj Hwm (ALJ) los ntawm Wisconsin Feem Ua Hauj Lwm Saib Xyuas Cov Kev Txiav Txim Plaub Ntug thiab Cov Kev Thov Kom Rov Muab Hais Dua.

Tus ALJ yuav mloog ob tog cov lus ntawm rooj plaub, koj li thiab DVR li. Tus ALJ yuav xa ib daim ntawv sau txog kev txiav txim siab mus rau txhua tog tsis pub dhau 30 hnub raws daim phiaj qhia hnub hlis tom qab qhov kev hais plaub ncaj nruab nrab lawm. Yog koj xav thov kev hais plaub kom ncaj nruab nrab, thov hu rau Tus Neeg Lis Hauj Lwm Txog Kev Hais Plaub Kom Ncaj Nruab Nrab uas tau teev tseg hauv qab no. Thov xyuas kom paub tseeb tias koj tab tom thov kev hais plaub kom nvaj nruab nrab.

Koj yuav tsum ua kom tiav [Daim Foos Kev Hais Plaub](https://dwd.wisconsin.gov/dwd/forms/dvr/dvr-10527-e.htm). Koj kuj tuaj yeem thov kom Tus Neeg Lis Hauj Lwm Txog Kev Hais Plaub Kom Ncaj Nruab Nrab xa daim ntawv foos no tuaj rau koj hauv kev xa ntawv.

**Kuv puas tseem yuav tau txais cov kev pab ntawm DVR yog tias kuv thov kom rov qab muab qhov kev txiav txim siab los txiav txim dua?**

Yog koj thov kom muaj kev tshabj xyuas tsis raws kev raws cai, kev sib kho kom haum, los sis kev hais plaub kom ncaj nruab nrab tsis pub dhau 180 hnub tom qab kev txiav txim siab los sis tsis kam muab qhov kev pab ntawv, DVR yuav tsis ncua tseg, txo, los sis xaus cov kev pab uas koj tab tom tau txais thaum koj thov qhov kev thov kom rov qab muab txiav txim dua, tshwj tsis yog tias koj tau thov kom muab cov kev pab ntawv xaus, los yog yog tias koj tau txais cov kev pab ntawv los ntawm kev hais lus dag, kev dag ntxias, kev sib koom siab cuav, los sis kev ua txhaum cai.

DVR Tus Thawj Saib Xyuas:

(Supervisor Name)

(Supervisor Address)

(Supervisor City), WI (Zip Code)

Tus Xov Tooj: (Supervisor Phone)

Email: (Supervisor Email)

DVR Tus Kws Tswj Xyuas Kev Hais Plaub Ntug:

Kaylyn Olson

201 E. Washington Avenue

Madison, WI 53703

Tus Xov Tooj: (800) 442-3477

Email: [dvrhearingappeals@dwd.wisconsin.gov](mailto:dvrhearingappeals@dwd.wisconsin.gov)

**Kev Pab Txhawb Rau Cov Cai ntawm Tus Neeg Siv Kev Pab:** Yog koj xav tau kev pab txog tej teeb meem uas koj tab tom ntsib nrog DVR los sis koj xav tham txog koj cov cai thov kom rov qab muab txiav txim dua, tus txheej txheem ua kev thov kom rov muab txiav txim dua, thiab xav thov kev pab txhawb los ntawm tus neeg siv kev pab, koj tuaj yeem tiv tauj *LUB KHOOS KAS PAB CUAM TUS QHUA (****CLIENT ASSISTANCE PROGRAM, CAP)*** ntawm Wisconsin Cov Cai Kev Xiam Oob Qhab.

Koj tuaj yeem hu dawb rau Wisconsin Cov Cai Kev Xiam Oob Qhab ntawm: 1-800-928-8778. Koj kuj tseem tuaj yeem mus xyuas Wisconsin Cov Cai Kev Xiam Oob Qhab lub vev xaib tau rau ntawm: [How to Get Help - Disability Rights Wisconsin](https://disabilityrightswi.org/how-to-get-help/).

*Lub Thawj Fab Ua Hauj Lwm Saib Xyuas Kev Tsim Hauj Lwm yog ib lub chaw ua hauj lwm thiab chaw pab cuam uas muab lub hwv tsam vaj huam sib luag rau txhua tus. Yog tias koj muaj kev xiam oob qhab thiab xav tau kev pab txog cov ntaub ntawv no, thov hu rau 7-1-1 rau Wisconsin Relay Service. Rau Feem Ua Hauj Lwm Saib Xyuas Kev Rov Ua Hauj Lwm (Division of Vocational Rehabilitation), thov hu rau (608) 261-0050 yog koj xav tau cov ntaub ntawv no ua lwm hom ntawv, suav nrog kev txhais lus ua lwm hom lus.*